ΓΡΑΠΤΗ ΕΡΩΤΗΣΗ P-2494/99

υποβολή: Heidi Hautala (Verts/ALE) προς την Επιτροπή

(16 Δεκεμβρίου 1999)

Θέμα: Διάσωση του φυσικού αποθέματος σολομών του ποταμού Τόρνιο

Η φινλανδική κυβέρνηση ενέκρινε το 1996 κανονισμό ιδιαίτερης σημασίας για τη διάσωση του φυσικού αποθέματος σολομών της Βαλτικής, με τον οποίο έγινε προσπάθεια να διασφαλισθεί η πρόσβαση των σολομών στους τόπους αναπαραγωγής. Συντωχρόνω ο αριθμός των γόνων στους ποταμούς Τόρνιο και Σίμο αυξήθηκε σημαντικά. Το 1998 επήλθε χαλάρωση των περιορισμών αλιείας στην ανοιχτή θάλασσα, και η ποσότητα αλιευμάτων σολομού έπεσε στο μισό συγκριτικά με τον προηγούμενο χρόνο.

Παράλληλα με τη χαλάρωση των περιορισμών αλιείας, η προστασία και η αναπαραγωγή των σολομών επηρεάσθηκε αρνητικά από την κατ= εξαίρεση χορήγηση αδειών για την αλιεία γαλάζιου κορεγόνου στις εκβολές του Τόρνιο κατά την περίοδο που ίσχυε η απαγόρευση της αλιείας σολομού. Στα δίχτυα που προορίζονταν για τη σύλληψη γαλάζιων κορεγόνων καταλήγει και μεγάλος αριθμός σολομών κατά την πορεία τους προς τους τόπους αναπαραγωγής. Σημαντικά προβλήματα είναι επίσης η μακροχρόνιαπέρμετρη αλιεία σολομού σε θαλάσσια ύδατα, τα προβλήματα ελέγχου της αλιείας καθώς και οι διαφορετικές στάσεις των αλιευτικών αρχών της Φινλανδίας και της Σουηδίας ως προς την αλιεία και τους περιορισμούς σε αυτήν.

Ο σολομός της Βαλτικής Θάλασσας περιλαμβάνεται στον κατάλογο απειλούμενων ειδών της ΕΕ, ενώ η γενετική ποικιλία των αποθεμάτων σολομού έχει μειωθεί εξαιτίας της μακροχρόνιαςπέρμετρης αλιείας. Σε ποια συγκεκριμένα μέτρα προτίθεται να προβεί η Επιτροπή για τη διάσωση των απειλούμενων φυσικών αποθεμάτων σολομού της Βαλτικής; Είναι η Επιτροπή έτοιμη να αναλάβει δράση για την παράνομη αλιεία στην ανοιχτή θάλασσα, σε περίπτωση που η φινλανδική κυβέρνηση δεν το πράξει;

Απάντηση του κ. Fischler εξ ονόματος της Επιτροπής

(14 Ιανουαρίου 2000)

Η Επιτροπή έχει λάβειπόψη τις θετικές ενδείξεις όσον αφορά το σολομό της Βαλτικής. Η διεθνής επιτροπή αλιεας της Βαλτικής Θάλασσας (IBSFC) θέσπισε, τον Φεβρουάριο του 1997, σχέδιο δράσης για το σολομό (SAP). Οι στόχοι αυτού του σχεδίου δράσης είναι η επίτευξη μιας φυσικής παραγωγής που να αντιστοιχεί στο 50 % τουλάχιστον της δυνητικής ικανότητας όλων των ποταμών αγρίου σολομού, η βελτίωση του φυσικού περιβάλλοντος και η επανεγκατάσταση του σολομού σε ποταμούς στους οποίουςπάρχει δυνατότητα να επιβιώσουν σολομοί. Το σχέδιο έχει συμπληρωθεί με εθνικά μέτρα όπως κλειστές περιοχές και χρονικοί περιορισμοί αλιείας.

Το διεθνές συμβούλιο για την εξερεύνηση της θάλασσας (ICES) έχει επιβεβαιώσει ότι οι αναληφθείσες ενέργειες διαχείρισης είχαν ως αποτέλεσμα σημαντική αύξηση του αριθμού άγριων σολομών που επιστρέφουν στους ποταμούς καταγωγής. Η αύξηση του αριθμού άγριων σολομών που γεννούν στα ποτάμια έχει οδηγήσει σε αύξηση της παραγωγής άγριων γόνων σολομού (ιχθύδια σολομού).

Η ίδια βελτίωση δεν έχει παρατηρηθεί σε όλους τους ποταμούς σολομών. Ωστόσο, στην περίπτωση του ποταμού Τόρνιο, η αύξηση ήταν πολύ σημαντική και το ICES αναφέρει την ύπαρξη σολομού σε μέρη του ποταμού για πρώτη φορά μετά τον δεύτερο παγκόσμιο πόλεμο. Σύμφωνα με το ICES και τις εθνικές πηγές πληροφοριών, η παραγωγή στον ποταμό Τόρνιο δεν έχει σημειώσει απότομη πτώση. Αντιθέτως, το 1998 η παραγωγή ήταν μεταξύ τωνψηλότερων από τις αρχές της δεκαετίας του 1970. Παρότι παρατηρήθηκε μείωση το 1999, η

παραγωγή είναι ακόμη πολύψηλή και σχεδόν 5 φορές μεγαλύτερη από αυτή που παρατηρήθηκε κατά την περίοδο 1976-1987. Επιπλέον, η μείωση της παραγωγής το 1999 ήταν αναμενόμενη, καθώς οι επιστρέφοντες σολομοί προέρχονταν από έτη που παρουσίασαν μικρότερο αριθμό γεννήσεων, επηρεασμένοι από το σύνδρομο M 74, και ως εκ τούτου λιγότεροι σολομοί συμμετείχαν στην αναπαραγωγή. Επομένως, η μείωση κοπαδιών σολομού και αλιευμάτων το 1999 ίσως να μην οφείλεται στην αλιεία κορεγόνων.

Εφόσον τα παρεμπίπτοντα αλιεύματα σολομού στην αλιεία κορεγόνων έχουν καταλογισθεί κατάλληλα στη διαθέσιμη φινλανδική ποσόστωση ή έχουν αφεθεί ελεύθερα όταν πιάνονται σάυτή την αλιεία, τα εν λόγω αλιεύματα δεν θα θίξουν τη διαχείριση σύμφωνα με το σχέδιο δράσης για το σολομό.

Η Επιτροπή είναι πεπεισμένη για την ανάγκη συνέχισης μιαςπεύθυνης στρατηγικής διαχείρισης, όπως καθορίζεται στο σχέδιο δράσης για τον σολομό, για να επιτύχει τον στόχο της επαναδημιουργίας αποθεμάτων αγρίου σολομού σε αυτούς τους ποταμούς.